ליה דלריה

ליה דלריה (באנגלית: Lea DeLaria; נולדה ב-23 במאי 1958) היא קומיקאית, שחקנית וזמרת ג'אז אמריקאית. היא ידועה בעיקר בשל תפקידה בסדרה המקורית של נטפליקס, "כתום זה השחור החדש", שם גילמה את האסירה קארי "ביג בו" בלאק. דלריה, לסבית מוצהרת, פעילה למען זכויות להט"ב ולמען זכויות נשים ופמיניזם. דלריה הייתה הקומיקאית הלסבית המוצהרת הראשונה שהופיעה בטלוויזיה האמריקאית, כשהופיעה בתוכנית האירוח "המופע של ארסניו הול" ב-1993. דלריה נולדה בבלוויל, אילינוי, בתם של ג'רי ג'ין, עקרת בית, ורוברט ג'ורג' דלריה, פסנתרן ג'אז ועובד סוציאלי. סבא וסבתא של אמה היו איטלקים. היא למדה בגן עד כיתה ח' בבית הספר היסודי סנט מרי בבלוויל. קריירת הסטנד-אפ של דלריה החלה בשנת 1982 כשעברה לסן פרנסיסקו וביצעה מופעי סטנד-אפ בעיקר על חייה כלסבית אותם הציגה בהומור. בשנת 1988 כיכבה דלריה בסרט "דוס לסבוס", קומדיה מוזיקלית על שתי לסביות העוסקות בסוגיות החיים המשותפות. המופע זכה לביקורות חיוביות מאוד בפריסה ארצית. דלריה הופיעה בתוכנית היכל ארסניו בשנת 1993, היא הייתה הקומיקאית הגאה הראשונה שהופיעה בתוכנית פופולרית זו. בזמן שהופיעה בתוכנית אמרה דלריה, "שלום לכולם, שמי ליה דלריה, וזה נהדר להיות כאן, כי זה שנות התשעים! זה הולך להיות מוזר! אני דיק גדול." מאוחר יותר אמרה דלריה שנאמר לה כי לא הייתה צריכה להשתמש במונח דיק בשידור. אולם הגן עליה לאחר מכן, ואמר, "אם היא רוצה לקרוא לעצמה דיק, זה עניינה." דלריה ידועה גם בזכות תפקידה ב"קומדיה מוזיקלית על סוטים", (1987–1989), כמו גם "נערת יום שישי", קומדיה אותה כתבה, ביימה וגם וכיכבה בה כשחקנית ושזכתה ב"גולף הזהב" בשנת 1989 עבור הקומדיה הטובה ביותר. דלריה הוציאה גם שני ספרים הומוריסטים ומספר תקליטורים בהן היא שרה ומנגנת מוזיקת ג'אז. דלריה מופיעה לעיתים קרובות בשיתוף פעולה עם הקומיקאית מגי קסלה. מאז 2013 היא הופיעה בסדרה המקורית של נטפליקס, "כתום זה השחור החדש", שם היא מגלמת אסירה. "ביג בו", לסבית מוצהרת ובעלת התנהגות ומראה חיצוני גברי. בינואר 2015 התארסה דלריה למעצבת האופנה צ'לסי פיירלס לאחר שנתיים וחצי של היכרות. השתיים הכירו באמצעות חברתה של פיירלס, השחקנית אמה מיילס, אשר שיחקה יחד עם דלריה בכתום זה השחור החדש. בינואר 2017, אישרה דלריה שהיא ופיירלס נפרדו. ב-14 בפברואר 2015, קיבלה דלריה את פרס חופש השוויון באילינוי על עבודתה אמר ברנרד צ'רקסוב, מנכ"ל שוויון אילינוי: "כפרפורמרית מהשורה הראשונה שהשתמשה בכישרונה כדי לבדר ולהאיר מיליוני אמריקאים". עם קבלת הפרס ב"גאלה השוויונית של אילינוי" בשיקגו, אמרה דה לריה: "כפרפורמרית שמחוץ לארון במשך למעלה מ-33 שנה שהפכה את חייה למען שינוי תפיסת העם של קווירים ולהט"בים, זה כבוד עבורי לקבל הכרה כזאת מהמדינה בה נולדתי, אני מרגישה שאני מתגאה בבלוויל, צאו מהארונות!". זמן קצר לאחר בחירתו של דונלד טראמפ לנשיאות ארצות הברית, ספגה דלריה ביקורת על פוסט שהעלתה באינסטגרם בו נראה כי היא קוראת לאלימות נגד מי שתמך בדונלד טראמפ. לאחר מכן היא מחקה את הפוסט. מדיה וקבצים בנושא ליה דלריה בוויקישיתוף אתר האינטרנט הרשמי של ליה דלריה ליה דלריה, ברשת החברתית פייסבוק ליה דלריה, ברשת החברתית אקס (טוויטר) ליה דלריה, ברשת החברתית אינסטגרם ליה דלריה, במסד הנתונים הקולנועיים IMDb (באנגלית) ליה דלריה, באתר AllMovie (באנגלית) ליה דלריה, במסד הנתונים הקולנועיים KinoPoisk (ברוסית) ליה דלריה, באתר אפל מיוזיק (באנגלית) ליה דלריה, באתר ספוטיפיי ליה דלריה, באתר AllMusic (באנגלית) ליה דלריה, באתר MusicBrainz (באנגלית) ליה דלריה, באתר דיזר ליה דלריה, באתר Yandex.Music (ברוסית) ליה דלריה, באתר Discogs (באנגלית) ליה דלריה, באתר Songkick (באנגלית) ליה דלריה, באתר Genius ליה דלריה, באתר בילבורד (באנגלית) You & Lea DeLaria, web.archive.org, ‏4 ביולי 2011 Lea DeLaria Biography (1958-), www.filmreference.com Lea DeLaria | Biography & History, AllMusic (באנגלית) Nick Reynolds, BBC - Music - Review of Lea Delaria - Double Standards, www.bbc.co.uk (באנגלית) Tellement gay ! Homosexualité & pop culture - Inside | ARTE+7, web.archive.org, ‏24 ביוני 2017 Orange Is the New Black Star Lea DeLaria Engaged to Chelsea Fairless, PEOPLE.com (באנגלית) Orange Is the New Black's Lea DeLaria Calls Off Engagement, Us Weekly, ‏12 בינואר 2017 (באנגלית) EQIL Honors Lea DeLaria with Freedom Award « Equality Illinois (באנגלית) Brent Furdyk, Anti-Trump ‘OITNB’ Star Lea DeLaria Deletes Controversial Instagram Post Theatening To ‘Pick Up A Baseball Bat And Take Out Every F***ing Republican’, ET Canada, ‏12 בנובמבר 2016 'Orange is the New Black' actress Lea DeLaria says she wants to 'take out' Trump supporters with baseball bat, Fox News, ‏11 בנובמבר 2016 (באנגלית) Obie Awards, Obie Awards (באנגלית)